एकेएच में मरीजों को मिलेगी स्पेशलिस्ट की सेवाएं
ब्यावर| चिकित्सामहकमे के निदेशालय के डीसीपी को लेकर दिए गए आदेशों के बाद अब राजकीय अमृतकौर अस्पताल में पदोन्नत होने वाले डॉक्टरों को यूनिट दी जाएगी। इससे मरीजों को राहत मिलेगी। हालांकि डॉक्टरों को वेतन मान का लाभ तो शुरू कर दिया गया था लेकिन उन्हें यूनिट नहीं दिए जाने के कारण ना सिर्फ मरीजों को बल्कि डाक्टरों को भी परेशान होना पड़ रहा था।
प्रारंभिक तौर पर डीसीपी के तहत पदोन्नत होने वाले डॉक्टरों को यूनिट देने के साथ ही इमरजेंसी और कॉल ड्यूटी करने पर भी सहमति बनती दिख रही है। दरअसल निदेशालय चिकित्सा एवं स्वास्थ्य सेवाएं राजस्थान सरकार ने गत वर्ष चिकित्सा सेवा नियम 1963 के नियम 24बी एवं 24बीबी के तहत गठित स्केनिंग कमेटी की अनुशंषा पर डीसीपी स्कीम के तहत 6, 12 और 18 वर्ष की संतोषजनक सेवा पूरी करने पर पदोन्नति का लाभ दिया गया। इसके तहत ना सिर्फ डॉक्टरों के वेतन में वृद्धि होनी थी बल्कि डॉक्टर के पदोन्नत होने से अस्पताल में स्पेशलिस्ट की कमी भी पूरी करनी थी। ताकि इंडोर में भर्ती मरीजों को ही नहीं बल्कि आउटडोर में भी समय पर स्पेशलिस्ट की सेवाएं मिल सके।
नामजेएस का काम एमओ का: निदेशालयचिकित्सा एवं स्वास्थ्य सेवाएं राजस्थान सरकार के अगस्त 16 में जारी आदेशों के अनुसार डॉक्टरों को मेडिकल ऑफिसर से जूनियर स्पेशलिस्ट बना दिया गया। इन आदेशों के अनुसार एकेएच में मेडिसिन विभाग के डॉ. संजय शर्मा, सर्जरी के डॉ. पुखराज चौधरी और गायनिक डिपार्टमेंट में डॉ. दीपाली मीणा को जूनियर स्पेशलिस्ट बना दिया गया लेकिन अस्पताल प्रबंधन द्वारा अभी तक भी तीनों से मेडिकल ऑफिसर का ही काम ले रहा था।
ऐसेमिलेगी यूनिट : हालांकिगायनिक डिपार्टमेंट में दो यूनिट होने और चार स्पेशलिस्ट होने के कारण वहां यूनिट का विभाजन नहीं किया जा सकता। मेडिसिन डिपार्टमेंट में ए, बी और सी तीन यूनिट है और मेडिसिन में डॉ. प्रमोद पोरवाल और डॉ. प्रमोद सक्सेना के पास ही यूनिट है। सी यूनिट लंबे अर्से से अस्तित्व में नहीं है। ऐसे में डॉ. संजय शर्मा को सी यूनिट दी जाएगी। वहीं सर्जरी विभाग में महज एक यूनिट डॉ. दिलीप चौधरी की ही संचलित हो रही है। डॉ. पुखराज चौधरी भी नियमानुसार कनिष्ठ विशेषज्ञ के दायरे में गए हैं। ऐसे में उन्हें बी यूनिट दी जाएगी।
करनीहोगी इमरजेंसी ड्यूटी: पदोन्नतडॉक्टरों को यूनिट देने के साथ ही ये भी निर्णय लिया गया है कि मेडिकल ऑफिसर्स की कमी होने के कारण इन डॉक्टरों से इमरजेंसी और कॉल ड्यूटी भी करवाई जाएगी।
^नियमानुसार यूनिट दी जाएगी। जेएस को भी कॉल और इमरजेंसी ड्यूटी करनी पड़ेगी। -डॉ. केकेचौहान, डिप्टी कंट्रोलर, एकेएच
hin_Deva hin_Deva hin_Deva hin_Deva hin_Deva hin_Deva hin_Deva